જવાબઃ ભાઈ, તમને કોઈ રોગ નથી એ સારી વાત છે. તમારી વાત ઉપરથી એવું લાગે છે કે તમે પત્ની સાથે એક-બે-ત્રણ મહિને એક વખત શરીરસંબંધ કરો છો. આટલો લાંબો ગાળો તમે શરીરસંબંધ કેમ રોકી રાખો છો એનું કારણ જણાવ્યું હોત તો વધુ સારું થાત! ખેર, તમારી ઉંમરે સામાન્ય રીતે વ્યક્તિને અઠવાડિયે દસ દિવસે કુદરતી રીતે જ મનમાં શરીરસંબંધની ઈચ્છા જાગે અને શરીરમાં એની તૈયારી થવા લાગે. ચોક્કસ જાતના હોર્મોન લોહીમાં ભળવા લાગે અને પેનિસ, પેઢુ વગેરે ભાગમાં આવેલા આંતરિક અવયવોને હોર્મોનના સિગ્નલ મળતાં ત્યાં શરીરસંબંધ માટે જરૂરી દ્રવ્યો ઉત્પન્ન થવા લાગે. આ સમયે બે-ચાર દિવસમાં જો તમે શરીરસંબંધ ન કરો તો તમને પેનિસની આજુબાજુ, ખાસ કરીને મૂળના ભાગમાં અને પેઢુના ભાગમાં હળવો દુખાવો ફીલ થાય એ સ્વાભાવિક છે. તમારે એમાં કશું જ ચિંતા કરવા જેવું નથી. શક્ય હોય તો શરીરસંબંધ બાંધવાનો ગાળો ટૂંકો કરો. તમારી ઉંમરના હિસાબે દસેક દિવસે કે ૧૫ દિવસે એક વખત શરીર સંબંધ થવો જોઈએ.